ดอกเตอร์ไคลแมกซ์ ปุจฉาพาเสียว

ดอกเตอร์ไคลแมกซ์ ปุจฉาพาเสียว ()เป็นซีรีส์ไทยแนวคอมเมดี้-ดรามา ปี 2567 จากการกำกับและการเขียนบทของ คงเดช จาตุรันต์รัศมี และไพรัช คุ้มวัน ซึ่งสำหรับผู้กำกับคงเดช จาตุรันต์รัศมี แล้วนี่เป็นงานกำกับซีรีส์เป็นครั้งแรกของเขา นำแสดงโดย ฉันทวิชช์ ธนะเสวี และ อรัชพร โภคินภากร ออกอากาศตอนแรกในวันที่ 13 มิถุนายน พ.ศ. 2567

 เรื่องย่อ 
เป็นเรื่องราวของ หมอนัท (ฉันทวิชช์ ธนะเสวี) หมอหนุ่มด้านผิวหนังและกามโรค ซึ่งมีชีวิตแต่งงานที่สวยงามและสมบูรณ์แบบกับ ตุ๊กตา (เฌอมาวีร์ สุวรรณภาณุโชค) ภรรยาผู้เพียบพร้อม โดยหมอนัทมีความฝันอยากจะเป็นนักเขียนนวนิยายแนวผจญภัยที่ได้รับการตีพิมพ์ แต่โชคชะตาเล่นตลกเมื่อเขาต้องจับพลัดจับผลูกลายมาเป็นคอลัมนิสต์ประจำคอลัมน์ ปุจฉาพาเสียว ภายใต้นามปากกา ดอกเตอร์ไคลแมกซ์ ตอบปัญหาเรื่องเซ็กส์ในหลากประเด็น ทำให้เขาได้พบกับ ลินดา (อรัชพร โภคินภากร) สาวสวยสุดเซ็กซี่ หัวหน้าฝ่ายศิลป์ของสำนักพิมพ์ที่หมอนัทต้องส่งต้นฉบับคอลัมน์ ซึ่งการพบกันของหมอนัทและลินดาในครั้งนี้อาจจะสั่นคลอนชีวิตคู่ของหมอนัทและตุ๊กตา รวมถึงทำลายครอบครัวผู้ดีเก่าของหมอนัทด้วย

 นักแสดง 
นักแสดงหลัก
ฉันทวิชช์ ธนะเสวี รับบทเป็น หมอนัท
เป็นหมอที่ใช้นามปากกาว่าดร. ไคลแมกซ์ ในการตอบคำถามปัญหาทางเพศในหนังสือพิมพ์ หมอนัทเป็นนายแพทย์ผิวหนังและกามโรคที่มีความฝันอยากเป็นนักเขียนนวนิยายแนวผจญภัยที่ได้รับการตีพิมพ์ แต่ดันจับพลัดจับผลูมาเป็นคุณหมอนักเขียนคอลัมน์โดยไม่ตั้งใจ ซึ่งการเป็นคอลัมนิสต์ ทำให้หมอนัทได้พบกับลินดาหัวหน้าฝ่ายศิลป์ ที่สํานักพิมพ์ การโคจรมาเจอกันของเขาและเธอ ไม่เพียงแต่สั่นคลอนชีวิตการแต่งงาน ของหมอนัทและตุ๊กตาภรรยาผู้เพียบพร้อม แต่ยังอาจทําลายครอบครัวของเขา
อรัชพร โภคินภากร รับบทเป็น ลินดา
เฌอมาวีร์ สุวรรณภาณุโชค รับบทเป็น ตุ๊กตา

นักแสดงสมทบ
ต้นหน ตันติเวชกุล รับบทเป็น เพิ่มพล
ชัยวัฒน์ ทองแสง รับบทเป็น ทองเทียน
 สมชาย ศักดิกุล รับบทเป็น ชูศักดิ์ ใจทอง (บรรณาธิการหนังสือพิมพ์ 'บางกอกทันข่าว')
 นิมิตร ลักษมีพงศ์ รับบทเป็น พรชัย
 อุทุมพร ศิลาพันธ์ รับบทเป็น กรพินธุ์
 ภัสสร บุณยเกียรติ รับบทเป็น แม่ของลินดา
 ศุภรักษ์ สังฆฤทธิ์ รับบทเป็น ดอน
 นัฐพล ภวังค์ทัศน์ รับบทเป็น เทิด
 สลิตา กลิ่นจันทร์ รับบทเป็น เพลิน
 อวัช รัตนปิณฑะ รับบทเป็น แสงจันทร์

 อ้างอิง 

หมวดหมู่:ซีรีส์เน็ตฟลิกซ์
หมวดหมู่:ผลงานต้นฉบับภาษาไทยของเน็ตฟลิกซ์
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ของเน็ตฟลิกซ์
หมวดหมู่:ละครโทรทัศน์ไทยในคริสต์ทศวรรษ 2020